Владимиреску () насеље је у Румунији у округу Арад у општини Владимиреску. Oпштина се налази на надморској висини од 109 -{m}-.

Историја 

У Глоговцу месту са српским називом, било је почетком 18. века Срба граничара. Дошли су ту 1702-1703. године из околине Будима и Острогона. Пописано је 1703. године у месту 1 капетан и 32 пешадинца граничара; укупно 33 милитарца. Касније се број повећан на 58 милитараца (1715), од којих су наведени: капетан, поручник, заставник, наредник, пет каплара и 49 војника. Број српских домова износио је у то време 52. Када је новембра 1750. године било организовано појединачно изјашњавање граничарских официра у вези статуса, нико се ту није изјаснио за цивилни статус тзв. провинцијал. За останак у војничком статусу били су месни официри: капетан Георгије Филиповић, хаднађ Јован Убавић и барјактар Михајло Дабић.

Када је 1751. кренуло масовно исељавање Срба граничара у Русију, до 27. јула те године отишло је из Глоговца 180 Срба. Предводио их је њихов капетан Георгије Филиповић. Срби граничари када су се населили у Русији, дали су свом новом насеље име места одакле су дошли - Глоговац (Украјина); по оном у Банату. Село је тада изгубило српски етнички карактер, а доселили су се Немци. Близу Глоговца на обали реке Мориша 1802. године још су се виделе развалине старог града "Орода". Ту је Јелена кћи српског жупана Уроша Белог и супруга угарског краља Беле Слепог, држала сабор. 

Насеље које је вековима носило српско име Глоговац (израз за глогов колац), је 1947. године променило назив у Владимиреску.

Становништво 
Према подацима из 2002. године у насељу је живело 10649 становника.

Попис 2002.

Хронологија

Референце

Спољашње везе 

Насељена места у Румунији
Википројект географија/Насеља у Румунији